**บทปฏิบัติการนวัตกรรมกลับหัวเพื่อการคิดค้นนวัตกรรมการจัดการเรียนรู้**

**วัตถุประสงค์** เพื่อให้ผู้สอนพัฒนานวัตกรรมการจัดการเรียนรู้ที่สอดคล้องกับสภาพปัญหาและบริบท

**คำชี้แจง** โปรดพัฒนานวัตกรรมการจัดการเรียนรู้ที่สอดคล้องกับสภาพปัญหาและบริบทตามขั้นตอน

|  |  |  |  |
| --- | --- | --- | --- |
| สิ่งที่ผู้สอนต้องการพัฒนาให้เกิดกับผู้เรียน(ระบุให้เฉพาะเจาะจง) | วิธีการจัดการเรียนรู้ที่ผู้สอนสังเคราะห์มาจากความรู้ประสบการณ์และความคิดสร้างสรรค์ประกอบด้วย 1. หลักการ 2. วัตถุประสงค์ 3. ขั้นตอน และ 4. การประเมินผลการเรียนรู้ | ทฤษฎีการเรียนรู้ที่ใช้สนับสนุน | ผลการวิจัยที่ใช้สนับสนุน |
|  |  |  |  |

**ตัวอย่าง**

|  |  |  |  |
| --- | --- | --- | --- |
| สิ่งที่ผู้สอนต้องการพัฒนาให้เกิดกับผู้เรียน(ระบุให้เฉพาะเจาะจง) | วิธีการจัดการเรียนรู้ที่ผู้สอนสังเคราะห์มาจากความรู้ประสบการณ์และความคิดสร้างสรรค์ประกอบด้วย 1. หลักการ 2. วัตถุประสงค์ 3. ขั้นตอน และ 4. การประเมินผลการเรียนรู้ | ทฤษฎีการเรียนรู้ที่ใช้สนับสนุน | ผลการวิจัยที่ใช้สนับสนุน |
| การพูดภาษาอังกฤษเพื่อการสื่อสารในชีวิตประจำวันของผู้เรียนชั้นประถมศึกษาปีที่ 4 | **1. หลักการ:** ผู้เรียนมีแรงบันดาลใจและใช้กระบวนการพูดภาษาอังกฤษเพื่อการสื่อสาร**2. วัตถุประสงค์:** เพื่อพัฒนาการพูดภาษาอังกฤษเพื่อการสื่อสารในชีวิตประจำวันของผู้เรียน**3. ขั้นตอนการจัดการเรียนรู้:** 3 ขั้นตอน (มีชื่อเรียกว่า**การจัดการเรียนรู้แบบ 3P**) **ขั้นตอนที่ 1** **กระตุ้นแรงบันดาลใจ (Passion: P)** ผู้สอนกระตุ้นแรงบันดาลใจในการพูดภาษาอังกฤษเพื่อการสื่อสารในชีวิตประจำวันของผู้เรียน ด้วยวิธีการต่างๆ อย่างเหมาะสม เช่น การใช้พลังคำถาม การใช้เรื่องเล่า การแลกเปลี่ยนประสบการณ์ เป็นต้น รวมทั้งการให้ผู้เรียนได้สะท้อนคิดตนเองเกี่ยวกับการพูดภาษาอังกฤษด้วยความมั่นใจและการเห็นคุณค่าของการพูดภาษาอังกฤษ **ขั้นตอนที่ 2** **ใช้กระบวนการเรียนรู้ (Process: P)** ผู้สอนให้ผู้เรียนออกแบบสถานการณ์การพูดภาษาอังกฤษเพื่อการสื่อสารในชีวิตประจำวันตามความสนใจของผู้เรียน จากนั้นใช้กระบวนการพูดภาษาอังกฤษเพื่อการสื่อสารในชีวิตประจำวันร่วมกับเพื่อน ผู้สอนสังเกตการพูดของผู้เรียนแล้วจดบันทึกสิ่งที่ผู้เรียนพูดได้ถูกต้อง น่าสนใจ สร้างสรรค์ สิ่งที่ผู้เรียนยังพูดไม่ถูกต้องไม่เหมาะสมกับสถานการณ์ และเสริมแรงทางบวกให้กำลังใจผู้เรียนขณะพูด **ขั้นตอนที่ 3** **ชื่นชมความก้าวหน้า (Progress: P)** ผู้เรียนประเมินการพูดภาษาอังกฤษเพื่อการสื่อสารในชีวิตประจำวันของตนเองพร้อมทั้งค้นหาจุดดีและจุดที่ควรพัฒนาตนเองต่อไป ผู้สอนให้ข้อมูลย้อนกลับผู้เรียนรายบุคคล บนพื้นฐานของข้อมูลที่ได้จากการสังเกตการพูดของผู้เรียน**4. การประเมินผลการเรียนรู้** ผู้สอนประเมินทักษะการพูดภาษาอังกฤษเพื่อการสื่อสารของผู้เรียนรายบุคคลด้วยการสังเกตพฤติกรรมระหว่างการจัดการเรียนรู้แล้วนำผลการประเมินมาพัฒนาผู้เรียนอย่างต่อเนื่อง | ทฤษฎีการเรียนรู้อย่างมีความหมาย (A Theory of Meaningful Verbal Learning) พัฒนาขึ้นโดย David Paul Ausubel (ค.ศ.1918 – 2008) นักจิตวิทยาชาวอเมริกัน เขามีความเชื่อว่า การเรียนรู้ใดๆ จะมีความหมายต่อผู้เรียนหากสามารถเชื่อมโยงกับสิ่งที่เคยเรียนรู้มาก่อน เนื้อหาสาระใดๆ สามารถจัดการเรียนรู้ให้กับเด็กได้ แต่ต้องใช้วิธีการให้เหมาะสมกับศักยภาพของเด็กแต่ละคน เด็กแต่ละคนสามารถเรียนรู้ได้เมื่อมีความพร้อม | มุทิตา แสนบัว, ยาใจ พงษ์บริบูรณ์. (2561). การใช้บทบาทสมมติในการพัฒนาทักษะการฟัง-พูดภาษาอังกฤษเพื่อการสื่อสารของนักเรียนชั้นประถมศึกษาปีที่ 4. *วารสารมหาวิทยาลัยมหามกุฏราชวิทยาลัย วิทยาเขตร้อยเอ็ด, 8*(2): 211-219. |

ตัวอย่างแผนการจัดการเรียนรู้กลุ่มสาระการเรียนรู้ **ภาษาต่างประเทศ**

หน่วยการเรียนรู้ **การพูดภาษาอังกฤษเพื่อการสื่อสารในชีวิตประจำวัน** ชั้น **ประถมศึกษาปีที่ 4** เวลา **2** ชั่วโมง

สาระที่ 1 ภาษาเพื่อการสื่อสาร

มาตรฐานการเรียนรู้ ต1.2 มีทักษะการสื่อสารทางภาษาในการแลกเปลี่ยนข้อมูลข่าวสาร แสดงความรู้สึก

 และความคิดเห็นอย่างมีประสิทธิภาพ

ตัวชี้วัด ป.4 ข้อ 1 พูด/เขียนโต้ตอบในการสื่อสารระหว่างบุคคล

**1. ผลการเรียนรู้** (เปรียบเสมือน**ตัวแปรตาม**ของการวิจัย ที่ถูกเขียนไว้อย่างเป็นองค์รวม ทั้งด้านความรู้ ทักษะ และคุณลักษณะ)

 ผู้เรียนสามารถพูดภาษาอังกฤษเพื่อการสื่อสารในชีวิตประจำวันได้อย่างมีมารยาทและมีความมั่นใจ ในการพูด

**2. ผังความคิดรวบยอดหลัก** (เปรียบเสมือน**ขอบเขตเนื้อหา**ของการวิจัย)

การพูดภาษาอังกฤษ

เพื่อการสื่อสาร

ในชีวิตประจำวัน

มารยาท

ในการพูด

พูดความจริง

ใช้ถ้อยคำสุภาพ

พูดแทรกอย่างสุภาพ

การสื่อสารในชีวิตประจำวัน

การทักทาย

การกล่าวลา

การขอบคุณ

การขอโทษ

การแนะนำตนเอง

ความมั่นใจ

ในการพูด

ชัดถ้อยชัดคำ

แสดงท่าทางประกอบ

เป็นธรรมชาติ

**3. ความคิดรวบยอดหลัก** (ความคิดรวบยอดหลัก คือ แก่นของความรู้ที่ปรากฏอยู่ในผังความคิดรวบยอดหลัก)

 **การพูดภาษาอังกฤษเพื่อการสื่อสารในชีวิตประจำวัน** ประกอบด้วย การแนะนำตนเอง การทักทาย การขอบคุณ การขอโทษ และการกล่าวลา โดยในการพูดควรมีมารยาทในการพูด ได้แก่ พูดความจริง ใช้ถ้อยคำสุภาพ หากต้องการพูดแทรกควรพูดแทรกอย่างสุภาพ และควรแสดงออกถึงความมั่นใจในการพูด ได้แก่ พูดชัดถ้อยชัดคำ แสดงท่าทางประกอบอย่างเหมาะสม และพูดอย่างเป็นธรรมชาติ

**4. จุดประสงค์การเรียนรู้** (เปรียบเสมือน**วัตถุประสงค์การวิจัย**ที่กำหนดให้สอดคล้องกับผลการเรียนรู้)

 1. พูดภาษาอังกฤษเพื่อการสื่อสารในชีวิตประจำวันได้

 2. มีมารยาทในการพูดภาษาอังกฤษ

 3. มีความเชื่อมั่นในการพูดภาษาอังกฤษ

**5. วิธีจัดการเรียนรู้** (เปรียบเสมือน**ตัวแปรต้น**ของการวิจัย)

 การจัดการเรียนรู้แบบ 3P: Passion Process Progress

**6. กิจกรรมการเรียนรู้** (ระบุกิจกรรมการเรียนรู้ให้ครบถ้วนตามแต่ละขั้นตอนของวิธีการจัดการเรียนรู้ในข้อ 5)

 **6.1 ขั้นนำ**

ผู้สอนแจ้งจุดประสงค์การเรียนรู้และเกณฑ์การประเมินผลการเรียนรู้

 **6.2 ขั้นจัดการเรียนรู้** ใช้**กระบวนการสร้างทักษะปฏิบัติ** 4 ขั้นตอน

 **ขั้นที่ 1 กระตุ้นแรงบันดาลใจ (Passion)**

 - ผู้สอนกระตุ้นแรงบันดาลใจในการพูดภาษาอังกฤษเพื่อการสื่อสารในชีวิตประจำวันของผู้เรียน ด้วยการให้ผู้เรียนชมคลิปการพูดภาษาอังกฤษเพื่อการสื่อสารในชีวิตประจำวันจากเจ้าของภาษา

 - ผู้เรียนร่วมกันแสดงความรู้สึกของตนเองที่มีต่อจากการชมคลิป

 - ผู้สอนพูดกระตุ้นความมั่นใจในการพูดภาษาอังกฤษให้กับผู้เรียน

 **ขั้นที่ 2 ใช้กระบวนการเรียนรู้ (Process)**

 - ผู้สอนให้ผู้เรียนออกแบบสถานการณ์การพูดภาษาอังกฤษเพื่อการสื่อสารในชีวิตประจำวัน ตามความสนใจของผู้เรียน

 - ผู้เรียนใช้กระบวนการพูดภาษาอังกฤษเพื่อการสื่อสารในชีวิตประจำวันร่วมกับเพื่อน โดยผู้สอนสังเกตการพูดของผู้เรียนแล้วจดบันทึกสิ่งที่ผู้เรียนพูดได้ถูกต้อง น่าสนใจ สร้างสรรค์ สิ่งที่ผู้เรียนยังพูดไม่ถูกต้อง ไม่เหมาะสมกับสถานการณ์ และเสริมแรงทางบวกให้กำลังใจผู้เรียนขณะพูด

 **ขั้นที่ 3 ชื่นชมความก้าวหน้า (Progress)**

 - ผู้เรียนประเมินการพูดภาษาอังกฤษเพื่อการสื่อสารในชีวิตประจำวันของตนเองพร้อมทั้งค้นหาจุดดีและจุดที่ควรพัฒนาตนเองต่อไป

 - ผู้สอนให้ข้อมูลย้อนกลับผู้เรียนรายบุคคล บนพื้นฐานของข้อมูลที่ได้จากการสังเกตการพูด ของผู้เรียน

 **6.3 ขั้นสรุป**

 ผู้สอนและผู้เรียนร่วมกันสรุปวิธีการพูดแนะนำตนเอง การทักทาย การขอบคุณ การขอโทษ การกล่าวลา มารยาทในการพูด และการแสดงออกถึงความมั่นใจในการพูด

**7. สื่อการเรียนรู้ / แหล่งเรียนรู้** (ระบุสื่อและแหล่งการเรียนรู้ให้สอดคล้องกับกิจกรรมการเรียนรู้)

 - คลิปการพูดภาษาอังกฤษเพื่อการสื่อสารในชีวิตประจำวันโดยเจ้าของภาษา

 - สถานการณ์การพูดภาษาอังกฤษเพื่อการสื่อสารในชีวิตประจำวัน (ใช้สำหรับชี้แนะผู้เรียน)

**8. การวัดและประเมินผล**

|  |  |  |  |  |
| --- | --- | --- | --- | --- |
| จุดประสงค์การเรียนรู้ | วิธีการวัด(เปรียบเสมือนวิธีการเก็บรวบรวมข้อมูล) | เครื่องมือวัด(เปรียบเสมือนเครื่องมือที่ใช้เก็บรวบรวมข้อมูล) | แหล่งข้อมูล | เกณฑ์การผ่าน(เปรียบเสมือนสมมติฐานการวิจัย) |
| 1. พูดภาษาอังกฤษเพื่อการสื่อสาร ในชีวิตประจำวันได้ | การสังเกตระหว่างการจัดการเรียนรู้ | แบบสังเกต | ผู้เรียน | พูดได้ตั้งแต่3 บทสนทนาขึ้นไป |
| 2. มีมารยาทในการพูดภาษาอังกฤษ | การสังเกตระหว่างการจัดการเรียนรู้ | แบบสังเกต | ผู้เรียน | ได้ 2 คะแนนขึ้นไปจากคะแนนเต็ม3 คะแนน |
| 3. มีความเชื่อมั่นในการพูดภาษาอังกฤษ | การสังเกตระหว่างการจัดการเรียนรู้ | แบบสังเกต | ผู้เรียน | ได้ 2 คะแนนขึ้นไปจากคะแนนเต็ม3 คะแนน |

**9. บันทึกหลังการจัดการเรียนรู้** (เปรียบเสมือน**การเขียนรายงานการวิจัย**)

 9.1 ผลที่เกิดขึ้นกับผู้เรียนตามจุดประสงค์การเรียนรู้ข้อ 1

|  |  |  |  |
| --- | --- | --- | --- |
| ผลการประเมินหลังเรียน | จำนวนคน(ทั้งหมด 20 คน) | คิดเป็นร้อยละ | แนวทางการพัฒนาผู้เรียน |
| พูดได้ 1 บทสนทนา | 1 | 5.00 | ซ่อมเสริมผู้เรียนที่พูดได้เพียง 1 บทสนทนาแบบตัวต่อตัว ส่วนผู้เรียนที่พูดได้ 3 บทสนทนาขึ้นไป แนะนำให้หมั่นพูดเป็นประจำทุกวันกับสมาชิกในครอบครัวและเพื่อน |
| พูดได้ 2 บทสนทนา | 0 | 0.00 |
| พูดได้ 3 บทสนทนา | 5 | 25.00 |
| พูดได้ 4 บทสนทนา | 11 | 55.00 |
| พูดได้ 5 บทสนทนา | 3 | 15.00 |

 9.2 ผลที่เกิดขึ้นกับผู้เรียนตามจุดประสงค์การเรียนรู้ข้อ 2

|  |  |  |  |
| --- | --- | --- | --- |
| ผลการประเมินหลังเรียน | จำนวนคน(ทั้งหมด 20 คน) | คิดเป็นร้อยละ | แนวทางการพัฒนาผู้เรียน |
| 1 คะแนน | 0 | 00.00 | แนะนำให้ผู้เรียนที่ได้ระดับ 2 คะแนน ว่าการพูดที่แสดงออกถึงการมีมารยาทเป็นอย่างไร  |
| 2 คะแนน | 5 | 25.00 |
| 3 คะแนน | 15 | 75.00 |

 9.3 ผลที่เกิดขึ้นกับผู้เรียนตามจุดประสงค์การเรียนรู้ข้อ 3

|  |  |  |  |
| --- | --- | --- | --- |
| ผลการประเมินหลังเรียน | จำนวนคน(ทั้งหมด 20 คน) | คิดเป็นร้อยละ | แนวทางการพัฒนาผู้เรียน |
| 1 คะแนน | 4 | 20.00 | เปิดโอกาสให้ผู้เรียนที่ได้ 1 และ 2 คะแนนพูดบ่อยๆ แล้วให้กำลังใจ |
| 2 คะแนน | 5 | 25.00 |
| 3 คะแนน | 11 | 55.00 |

 9.4 สิ่งที่ผู้สอนได้เรียนรู้ (เปรียบเสมือน**การ Reflect ผลการวิจัย**)

 จากการใช้วิธีการจัดการเรียนรู้ 3P ทำให้พบว่า วิธีการจัดการเรียนรู้แบบ 3P สามารถพัฒนาความสามารถในการพูดภาษาอังกฤษเพื่อการสื่อสารในชีวิตประจำวันได้ โดยทำให้ผู้เรียนคิดเป็นร้อยละ 95 สามารถ พูดบทสนทนาเกี่ยวกับการแนะนำตนเอง การทักทาย การขอบคุณ การขอโทษ และการกล่าวลาได้ตามเกณฑ์ ที่กำหนด นอกจากนี้ยังทำให้ผู้เรียนสามารถพูดภาษาอังกฤษเพื่อการสื่อสารในชีวิตประจำวันได้อย่างมีมารยาท คิดเป็นร้อยละ 100.00 อีกทั้งช่วยพัฒนาผู้เรียนให้มีความเชื่อมั่นในการพูดภาษาอังกฤษตามเกณฑ์ที่กำหนดคิดเป็นร้อยละ 80 ของจำนวนผู้เรียนทั้งหมด

**ภาคผนวก**

**แบบบันทึกผลการประเมินเพื่อพัฒนาการเรียนรู้**

**เรื่อง การพูดภาษาอังกฤษเพื่อการสื่อสารในชีวิตประจำวัน**

**คำชี้แจง** เขียนคะแนนผลการประเมินตามจุดประสงค์การเรียนรู้โดยใช้เกณฑ์การให้คะแนนที่กำหนด

|  |  |  |
| --- | --- | --- |
| เลขที่ | ชื่อ – สกุล | จุดประสงค์การเรียนรู้ |
| ข้อ 1 | ข้อ 2 | ข้อ 3 |
| 1 |  |  |  |  |
| 2 |  |  |  |  |
| 3 |  |  |  |  |
| 4 |  |  |  |  |
| 5 |  |  |  |  |
| 6 |  |  |  |  |
| 7 |  |  |  |  |
| 8 |  |  |  |  |
| 9 |  |  |  |  |
| 10 |  |  |  |  |
| 11 |  |  |  |  |
| 12 |  |  |  |  |
| 13 |  |  |  |  |
| 14 |  |  |  |  |
| 15 |  |  |  |  |
| 16 |  |  |  |  |
| 17 |  |  |  |  |
| 18 |  |  |  |  |
| 19 |  |  |  |  |
| 20 |  |  |  |  |

**เกณฑ์การให้คะแนนการพูดภาษาอังกฤษเพื่อการสื่อสารในชีวิตประจำวัน**

**คำชี้แจง** ให้ผู้สอนสังเกตการพูดภาษาอังกฤษเพื่อการสื่อสารในชีวิตประจำวันแล้วให้คะแนนโดยใช้เกณฑ์ต่อไปนี้

 ให้ 1 คะแนน เมื่อ พูดได้ 1 บทสนทนา

 ให้ 2 คะแนน เมื่อ พูดได้ 2 บทสนทนา

 ให้ 3 คะแนน เมื่อ พูดได้ 3 บทสนทนา

 ให้ 4 คะแนน เมื่อ พูดได้ 4 บทสนทนา

 ให้ 5 คะแนน เมื่อ พูดได้ 5 บทสนทนา

**เกณฑ์การให้คะแนนมารยาทในการพูด**

**คำชี้แจง** ให้ผู้สอนสังเกตพฤติกรรมมารยาทในการพูดภาษาอังกฤษของผู้เรียนแล้วให้คะแนนโดยใช้เกณฑ์ต่อไปนี้

 ให้ 1 คะแนน เมื่อ พูดความจริง

 ให้ 2 คะแนน เมื่อ พูดความจริง และใช้ถ้อยคำสุภาพ

 ให้ 3 คะแนน เมื่อ พูดความจริง ใช้ถ้อยคำสุภาพ และพูดแทรกอย่างสุภาพ

**เกณฑ์การให้คะแนนความเชื่อมั่นในการพูดภาษาอังกฤษ**

**คำชี้แจง** ให้นักเรียนประเมินพฤติกรรมความมุ่งมั่นพยายามของตนเอง แล้วให้คะแนนโดยใช้เกณฑ์ต่อไปนี้

 ให้ 1 คะแนน เมื่อ พูดชัดถ้อยชัดคำ

 ให้ 2 คะแนน เมื่อ พูดชัดถ้อยชัดคำและแสดงท่าทางประกอบอย่างเหมาะสม

 ให้ 3 คะแนน เมื่อ พูดชัดถ้อยชัดคำ แสดงท่าทางประกอบอย่างเหมาะสม

 และพูดอย่างเป็นธรรมชาติ